Διάταξη του Δικαστηρίου (πρώτο τμήμα) της 5ης Ιουλίου 2012 —Audi και Volkswagen κατά ΓΕΕΑ
(Υπόθεση C-467/11 P)
«Αίτηση αναιρέσεως — Κοινοτικό σήμα — Αίτηση αναιρέσεως η οποία κατέστη άνευ αντικειμένου — Κατάργηση της δίκης»
Αναίρεση — Έννομο συμφέρον — Προϋπόθεση — Αίτηση αναιρέσεως δυνάμενη να προσπορίσει όφελος στον διάδικο που την άσκησε (βλ. σκέψη 11)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (τρίτο τμήμα) της 6ης Ιουλίου 2011, T-318/09, Audi και Volkswagen
κατά ΓΕΕΑ (TDI), με την οποία το Γενικό Δικαστήριο απέρριψε την προσφυγή ακυρώσεως κατά της από 14 Μαΐου 2009 αποφάσεως του
πρώτου τμήματος προσφυγών του ΓΕΕΑ (υπόθεση R 226/2007-1), με αντικείμενο την αίτηση καταχωρίσεως του λεκτικού σημείου TDI
ως κοινοτικού σήματος για προϊόντα της κλάσεως 12 (οχήματα και τα κατασκευαστικά μέρη τους) — Παράβαση του άρθρου 7, παράγραφος 1,
στοιχείο γʹ, και παράγραφος 3, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα
(EE L 78, σ. 1) — Διακριτικός χαρακτήρας του λεκτικού σημείου TDI
Διατακτικό
Το Δικαστήριο διατάσσει:
1)
Καταργεί τη δίκη επί της αιτήσεως αναιρέσεως.
2)
Καταδικάζει την Audi AG και τη Volkswagen AG στα δικαστικά έξοδα.